Unity Temple

Unity Temple on arkkitehti Frank Lloyd Wrightin suunnittelema kirkkorakennus Oak Parkissa, Yhdysvaltojen Illinoisin osavaltiossa. Talo rakennettiin vuonna 1909. Työ kuului Wrightin omiin suosikkeihin. Sen kubistinen rakenne ja paikalla valetun betonin käyttö olivat ennennäkemättömiä tuohon aikaan. Paikallisella unitaariuniversalistiseurakunnalla oli puinen, 1800-luvulla rakennettu kirkko, joka paloi maan tasalle salaman sytyttämässä tulipalossa vuonna 1905. Wright alkoi suunnitella uutta kirkkoa heti tulipalon jälkeisenä aamuna. Siitä piti tulla riittävän halpa jotta seurakunnalla olisi varaa siihen. Wright oli itse aktiivinen seurakunnan jäsen ja asui ja työskenteli lähellä kirkkoa. Koska kirkko sijaitsee meluisan kadun varrella, sen kadunpuoleisissa seinissä on mahdollisimman vähän ikkunoita. Lähteet Aiheesta muualla Kuvia tai muita tiedostoja aiheesta Unity Temple Wikimedia Commonsissa